Opening Prayer ti inakem ni Mrs. Julie S. Sajor, Master Teacher I. Welcome Talk ni PTA President Maxfel S. Suboc. Kalpasan ti intermission number, naaramid ti Farewell Walk ti Mr. and Ms. Science 2011: Mr. Rayver Angelo Solima ken Ms. Maengel Cumilang.
Naisaganad ti Investiture dagiti Runners-up. Impaay ni Public Schools District Supervisor Helen V. Siruno ti mensahena. Dinayawna ti Cabugao North Central School ta nalaka a bukelenda ti kastoy nga aktibidad ti popularity contest.
Innayon ti District Supervisor a posible a ditoy nga eskuela ti pakaangayan ti Division Math Festival ket maitultuloy koma latta ti tunos dagiti nagannak ken mangisursuro.
Naiballaet ti intermission number sa naaramid ti Investiture ti Mr. & Ms. Science 2012: Mr. Lance Aidan Rosario ken Ms. Elaiza Mae Vargas.
Kalpasan ti pannakakorona ti Mr. & Ms. Science 2012 babaen kada Mr. Romeo B. Berzabal ken District Supervisor Helen V. Siruno, naangay ti induction ti ROYSC ken YES-O Officers babaen ken ni Mr. Romeo B. Berzabal, EPS 1 Science & ICT Coordinator. Iti panagsaritana, inramanna a kinablaawan ti amin nga umili ti Cabugao nga idauluan ni Mayor Ediboy. Dinaydayaw ni Mr. Berzabal ti Cabugao North Central School iti naballigi a pannakaangay daytoy nga aktibidad ket kinompirmarna a maangay pay ditoy ti Division Math Festival 2012 iti masanguanan nga aldaw.
Nagmensahe met ni Dr. Marino S. Baytec, Ed., D., Schools Division Superintendent ket kinablaawanna dagiti umili ken ti Gobierno Munisipal nga idauluan ni Mayor Edgardo S. Cobangbang, Jr. Ti Tema ti aktibidad: “Building a Healthier Environment Through Science” ti dinakamatna a nagsaritaan.
Kalpasan ti nagsasaruno a panagpabuya ti sala iti innem a grado, sinerraan ni Mrs. Estrellita M. Siruno, School Principal II ti programa.
Nagpaay nga Emcee da Mrs. Cherry Argelyn S. Acacio, Mrs. Virgie Tipon ken Mr. Carlos Vargas. # (Web In-Action)
eng_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn